Solheimsvannet

Solheimsvannet er en innsjø mellom Fabrikkgaten og Minde i Bergen med avløp sørover, til Kristianborgvatnet og videre til Fjøsangerbukten i Nordåsvatnet.

Sjøen er på 35 dekar, og langs breddene er det opparbeidet parkanlegg, gang- og sykkelstier. Første del ble opparbeidet i 1992.

Solheimsvannet er trolig hekkeplass for 16 fuglearter, også rødlistede arter som stær og sothøne.<ref>[https://www.radgivende-biologer.no/wp-content/uploads/2019/06/2731.pdf «Planlagte boliger mellom Inndalsveien og Solheimsvatnet» (s. 4), Rådgivende biologer]</ref> Sothønen hekker ikke andre steder i Vestland fylke enn i Bergen kommune, blant annet i Solheimsvannet, Ortuvannet og spesielt i Tveitevannet. I Solheimsvannet er arten truet av planen om tursti også gjennom våtmarken på østsiden av vannet. Knoppsvaneparet vil også forstyrres i hekkingen. Paret har fått kull her i flere sesonger, fem unger i 2020, syv i 2021 og tre i 2022. 2020-kullet vil selv ta til å hekke i 2023. Av 2021-kullet fra Solheimsvannet er to sett i Sagvåg på Stord, én overvintret i byparken i Bergen, og to sett i Sæbøvik.

 Referanser 

 Eksterne lenker 
 Foto av Solheimsvannet i eldre tid, Årstadposten

Innsjøer i Bergen kommune